पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश भाजपा अध्यक्ष आदेश गुप्ता ने आज फिर दिल्ली के बत्रा अस्पताल में ऑक्सीजन की कमी के चलते 8 मरीजों की मौत पर दुख जताया है और कहा है कि दिल्ली शर्मसार है कि संकट के दस दिन बाद भी आज तक राजधानी दिल्ली में मरीज ऑक्सीजन की कमी के कारण मर रहे हैं।
गुप्ता ने कहा है कि दिल्ली सरकार ने एक ओर ना तो आज तक दिल्ली को मिला ऑक्सीजन का अतिरिक्त कोटा उठाना शुरू किया है, वहीं दूसरी ओर सरकार ने दिल्ली में अनेक ऑक्सीजन के निजी प्लांट अधिग्रहित किये पर उनके ऑक्सीजन के वितरण की कोई ठीक व्यवस्था नहीं की है।
केजरीवाल सरकार की इसी लापरवाही के चलते अस्पतालों मे भर्ती मरीज हों या होम आइसोलेशन के मरीज सभी के लिये ऑक्सीजन संकट बना हुआ है। आदेश गुप्ता ने कहा है कि जहाँ आक्सीजन की कमी तो जग जाहिर है ही मेरी जानकारी अनुसार दिल्ली सरकार अपने बड़े अस्पताल लोक नायक एवं जीटीबी में तो अतिरिक्त गैस लाने के लिये आक्सीजन सिलेंडर तक नहीं हैं। प्रदेश भाजपा अध्यक्ष ने मांग की है कि केजरीवाल सरकार अविलंब दिल्ली की आक्सीजन वितरण स्थिति पर श्वेत पत्र रखे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn